RS บวก 4% โบรกฯ แนะซื้อเป้า 22 บ. เก็งปี 63 กำไรโตกว่า 50%-เทคนิคหนุน
RS บวก 4% โบรกฯ แนะซื้อเป้า 22 บ. เก็งปี 63 กำไรโตกว่า 50%-เทคนิคหนุน ล่าสุดอยู่ที่ 20 บาท บวก 0.70 บาท หรือ 3.63% มูลค่าซื้อขาย 75.43 ล้านบาท
RS บวก 4% โบรกฯ แนะซื้อเป้า 22 บ. เก็งปี 63 กำไรโตกว่า 50%-เทคนิคหนุน ล่าสุดอยู่ที่ 20 บาท บวก 0.70 บาท หรือ 3.63% มูลค่าซื้อขาย 75.43 ล้านบาท
9 ต.ค. 2563

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ล่าสุด ณ เวลา 10.11 น. อยู่ที่ 20 บาท บวก 0.70 บาท หรือ 3.63% สูงสุดที่ 20.20 บาท ต่ำสุดที่ 19.90 บาท ด้วยมูลค่าซื้อขาย 75.43 ล้านบาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น RS ราคาเป้าหมาย 22 บาท แนวโน้มกำไรครึ่งหลังปี 2563 คาดยังแข็งแรง โตทั้งเมื่อเทียบจากครึ่งปีแรก และเมื่อเทียบจากปีก่อน หนุนจากธุรกิจ Commerce ที่โตดีจากการเพิ่ม SKU สินค้า ส่วนธุรกิจสื่อและเพลงทยอยฟื้นอย่างช้าๆตามการ Reopen และเศรษฐกิจ
ทั้งนี้ประมาณการกำไรปกติปี 2563-2564  ปัจจุบันคาดเติบโต 53% เมื่อเทียบจากปีก่อน และ 19% เมื่อเทียบจากปีก่อน ตามลำดับ โดยอาจมี Upside จากทั้งการดำเนินงานปัจจุบันและดีล M&amp;A ในอนาคต
ส่วนทางด้านเทคนิค ราคาฟื้นตัวขึ้นทะลุผ่าน Downtrend Line ของรอบพักตัวขึ้นมา เป็นการดึงรอบการฟื้นตัวขึ้นทดสอบแนวต้าน 20.40 บาท ประเมินแนวรับที่ 19.20 บาท แนวต้าน  20.40/21 บาท Stop loss ที่ 18.80 บาท